ত্শে-স্মোন-গ্লিং রিন-পো-ছে
ত্শে-স্মোন-গ্লিং রিন-পো-ছে (ওয়াইলি: tshe smon gling rin po che) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। এই উপাধিধারী লামারা লাসা শহরের উপকণ্ঠে অবস্থিত ত্শে-স্মোন-গ্লিং বৌদ্ধবিহারের প্রধানের পদে অধিষ্ঠিত থাকেন। প্রথম তিনজন ত্শে-স্মোন-গ্লিং রিন-পো-ছে দ্গা'-ল্দান বৌদ্ধবিহারের প্রধান বা দ্গা'-ল্দান-খ্রি-পা এবং তিব্বতের রাজপ্রতিনিধি হিসেবে দায়িত্ব পালন করেন।